8. ΒΑΣΙΛΙΚΟΝ ΔΙΑΤΑΓΜΑ της 20/23 Ιουν. 1950 (ΦΕΚ Α΄ 137) Περί παροχής οικονομικής ενισχύσεως εις τους επαναπατριζομένους συμμοριοπλήκτους προς αυτοστέγασιν αυτών. Έχοντες υπ’ όψει τας διατάξεις της παρ. 4 του άρθρ. 9 του Ν.Δ. 96/1946 «περί κυρώσεως, τροποποιήσεως και συμπληρώσεως του από 9/11 Μαΐου 1946 Ν.Δ/τος «περί εκτελέσεως των έργων της ανοικοδομήσεως της Χώρας» και ιδόντες την υπ’ αριθ. 263 ε.ε. γνωμοδότησιν του Συμβουλίου Επικρατείας, προτάσει του Ημετέρου επί του Οικισμού και Ανοικοδομήσεως Υπουργού, απαφασίσαμεν και διατάσσομεν: Άρθρ.1.-1.Προς ενίσχυσιν της αυτοστεγάσεως των επαναπατριζομένων συμμοριοπλήκτων, ων αι οικοδομαί κατεστράφησαν ή εβλάβησαν εκ του πολέμου και των συνεπειών αυτού, επιτρέπεται όπως, εκτός της χορηγήσεως των απαιτουμένων υλικών καταβάληται εις αυτούς και χρηματική ενίσχυσις προς αντιμετώπισιν αποκλειστικώς και μόνον μέρους ή του όλου των δαπανών ενσωματώσεως των οικοδομικών υλικών. 2.Η κατά τ’ ανωτέρω οικονομική ενίσχυσις καταβάλλεται κατά δόσεις, επιτρεπομένης και της προ της ενάρξεως των εργασιών ενσωματώσεως των υλικών προκαταβολής ποσοστού μέχρι του 25% του συνόλου της οικονομικής ενισχύσεως. 3.Το ποσόν της εις εκάστην περίπτωσιν οικονομικής ενισχύσεως, ο αριθμός και το ποσόν των τμηματικών κατά δόσεις καταβολών, η παροχή προκαταβολής και το ποσόν αυτής και πάσα άλλη σχετική λεπτομέρεια αποφασίζονται υπό επιτροπής εδρευούσης εις την έδραν εκάστης Νομαρχίας και αποτελουμένης εκ του Νομάρχου ως Προέδρου, ενός εκπροσώπου του Υπουργείου Προνοίας οριζομένου υπό του Υπουργού Κοινωνικής Προνοίας και εξ ενός εκπροσώπου του Υπουργείου Οικισμού και Ανοικοδομήσεως έχοντος βαθμόν Γενικού Επιθεωρητού ή Επιθεωρητού οριζομένου υπό του Υπουργού Οικισμού και Ανοικοδομήσεως ή υπό του υπό τούτου οριζομένου Γενικού Επιθεωρητού. Ο Πρόεδρος και τα μέλη της Επιτροπής αναπληρούνται εν περιπτώσει απουσίας ή κωλύματος υπό των νομίμων αναπληρωτών των, του αναπληρωτού του εκπροσώΣελ. 451 Ανοικοδόμηση 35.Η.β.6-8 που του Υπουργείου Οικισμού και Ανοικοδομήσεως οριζομένου υπό του ιδίου. Γραμματεύς της Επιτροπής ορίζεται υπάλληλος του εν τη έδρα ταύτης Γραφείου Οικισμού και Ανοικοδομήσεως και εν ελλείψει τοιούτου υπάλληλος της οικείας Νομαρχίας. 4.Αι αποφάσεις της κατά την προηγουμένην παράγραφον επιτροπής λαμβάνονται κατόπιν εισηγήσεως του εκπροσώπου του Υπουργείου Οικισμού και Ανοικοδομήσεως στηριζομένης εις σχετικήν πρόχειρον προμέτρησιν της εν εκάστη περιπτώσει απαιτουμένης δια την ενσωμάτωσιν των υλικών δαπάνης, εκτελούνται δε εφ’ όσον λαμβάνονται ομοφώνως. Αι αποφάσεις αύται κοινοποιούνται υπό του Προέδρου της Επιτροπής εις την οικείαν Υπηρεσίαν Ανοικοδομήσεως προς εκτέλεσιν. Άρθρ.2.-1.Απαγορεύεται η παροχή μεταγενεστέρας τμηματικής καταβολής εφ’ όσον δεν διαπιστωθή υπό της Υπηρεσίας Ανοικοδομήσεως η διάθεσις του όλου ή του μείζονος μέρους της προηγουμένης προς εκτέλεσιν των εργασιών ενσωματώσεως των υλικών. 2.Απαγορεύεται η καταβολής της τελευταίας τμηματικής καταβολής προς συμπλήρωσιν της όλης εν εκάστη περιπτώσει οικονομικής ενισχύσεως εάν δεν διαπιστωθή και βεβαιωθή υπό της αυτής ως άνω Υπηρεσίας η συμπλήρωσις των εργασιών ενσωματώσεως των υλικών. 3.Η διαπίστωσις της μη εγκαίρου εντός της τασσομένης υπό της κατά την παρ. 3 του άρθρ. 1 του παρόντος Επιτροπής προθεσμίας χρησιμοποιήσεως και διαθέσεως οιασδήποτε τμηματικής καταβολής προς τον σκοπόν της ενσωματώσεως των υλικών ή της δι’ άλλους σκοπούς χρησιμοποιήσεως αυτής συνεπάγεται την βεβαίωσιν της δοθείσης οικονομικής ενισχύσεως ως δημοσίου εσόδου και την αναγκαστικήν είσπραξιν ταύτης βάσει των περί εισπράξεως δημοσίων εσόδων διατάξεων, προς δε την εφαρμογήν των διατάξεων του άρθρ. 1 του από 25 Φεβρ./4 Μαρτ. 1949 Β.Δ/τος «περί συμπληρώσεως των διατάξεων παροχής οικοδομικών υλικών προς αυτοστέγασιν «ως προς τα χορηγηθέντα και μήπω ενσωματωθέντα υλικά, επιφυλασσομένης ως προς ταύτα και της εφαρμογής των κυρώσεως του άρθρ. 2 του Ν.Δ. 1251/49 «περί επιβολής κυρώσεων προς εξασφάλισιν της στεγάσεως των πολεμοπαθών και των επαναπατριζομένων συμμοριοπλήκτων». Άρθρ.3.-1.Το μέγιστον της οικονομικής ενισχύσεως είτε εν όλω είτε κατά κατηγορίας περιπτώσεων καθορίζεται υπό του Υπουργικού Οικισμού και Ανοικοδομήσεως κατόπιν συμφώνου γνωμοδοτήσεως του Συμβουλίου Εκτελέσεως Προγράμματος Ανοικοδομήσεως. Εις τον αυτόν Υπουργόν ανατίθεμεν την δημοσίευσιν και εκτέλεσιν του παρόντος Δ/τος. Σελ. 452